**SMERNICE ZA PRIJAVU**

*Stipendija za novinare koji žele izveštavati o ljudskim pravima*

*2018.*

1. **ISTORIJAT**

**“Stipendija za novinare koji žele izveštavati o ljudskim pravima” (HRJF)** ustanovljena je 2018. godine kao deo trogodišnjeg programa **“Pružanje podrške medijima i nezavisnom novinarstvu sa tačke gledišta ljudskih prava na Kosovu”**. Ovaj program provodi Kosovo 2.0 u saradnji sa Kosovskim centrom za rodne studije i Centrom za ravnopravnost i slobode, a uz finansijsku podršku Kancelarije Evropske unije na Kosovu - EUOC.

Kroz program nameravamo podržati i izgraditi kapacitete mladih nezavisnih novinara, posebno kada je reč o izveštavanju o ljudskim pravima, a kako bi mogli proizvoditi visokokvalitetne i inovativne priče.

Kroz HRJF, 10 mladih novinara (godišnje) će proći obuku, uz mentorstvo, a kako bi postali deo i predvodili narednu generaciju novinara na Kosovu. Oni će posebno dobiti podršku i izgraditi kapacitete s tačke gledišta ljudskih prava kako bi se proizvele visokokvalitetne, inovativne, kreativne priče koje će moći da dosegnu širu publiku.

1. **PROGRAMSKI ELEMENTI (uslovi i očekivanja)**

Stipendija HRJF 2018. počeće u junu 2018. i završiće se decembra 2018. Stipendisti će biti odabrani na osnovu podnesenih prijava. Program stipendija je sačinjen za mlade novinare sa Kosova koji su posvećeni pričama o ljudskim pravima na Kosovu. Ukupno 10 stipendista biće odabrano godišnje da učestvuje u programu.

Tokom programa, tih 10 stipendista treba da proizvede priče u jednom od narednih formata:

* Pisani format (3.000 do 5.000 reči);
* Televizijski dokumentarac (10 do 20 minuta);
* Multimedijski format (tekst, plus jedan ili više audiovizuelnih sadržaja).

Svaki odabrani stipendista

* Dobiće ukupno 2.500 evra da napiše priču u jednom od gorenavedenih formata;
* Posvetiće se obuci organizovanoj na početku stipendisanja na temu stvaranja priče, novinarskih standarda i etike i zakona o ljudskim pravima na Kosovu;
* Rad pod nadzorom urednika.

Aplikanti moraju da podnesu projektni predlog u skladu sa sledećim **ciljevima**:

**Cilj 1:** Predlozi bi trebalo da budu direktno povezani sa ljudskim pravima, da obuhvate, ali da ne budu ograničeni na rodnu ravnopravnost, zajednice i ljudska prava, građanska prava i/ili seksualnu orijentaciju. Posebni problem ili posebna tema koja pogađa pojedince iz takvih grupa mora da bude jasno objašnjena i razložena u predlogu.

**Cilj 2:** Predlozi bi mogli da se bave kulturnim, umetničkim i suštinski političkim temama; međutim, oni bi trebalo da imaju jasnu perspektivu osetljivog pristupa ljudskim pravima.

Aplikanti bi trebalo da obuhvate sledeće oblasti:

* Opis teme
* Relevantnost teme i važnost za grupe o kojima je reč ili društvo u celini
* Teme i akteri koji će biti intervjuisani
* Potencijalni i/ili očekivani uticaj na društvo
* Ciljne grupe/publika
* Kanali kojima će se doseći publika

Jezici na kojima treba pisati predloge projekata, kao i radni jezici kroz celi program stipendisanja, jesu albanski, srpski i engleski. Predlog bi trebalo da se pozabavi nekim pitanjem na Kosovu i prioritet će biti dat lokalnim temama. Projektni predlozi moraju da traju šest meseci. Kraća ili duža trajanja neće biti prihvaćena.

Ako budu izabrani za stipendistu HRJF, očekuje se da će pojedinci učestvovati u svim elementima programa kao što je opisano iznad i ispuniti sve uslove stipendije kako su oni navedeni ispod. Uručivanje stipendija ne može se odgoditi.

1. **USLOVI**

Program stipendisanja cilja mlade novinare, nezavisne i/ili honorarne novinare, zaposlene i/ili nezaposlene.

Molimo vas da razmotrite navedene uslove za stipendiju HRJF:

1. Mladi novinari, nezavisni i/ili honorarci, zaposleni i/ili nezaposleni.
2. Pravna lica koja su rođena (i koja žive) na Kosovu.
3. Imaju između 18 i 35 godina na 25. april 2018.
4. Imaju makar trogodišnje iskustvo u novinarstvu i/ili komunikacijama.
5. Aplikanti koji su trenutno zaposleni moraju da budu u mogućnosti da posvete svoje vreme programu u pogledu obuke, sastanaka sa urednicima i slično. Potrebno im je unapred obezbeđeno pismo dozvole u kom aplikantov poslodavac izričito dozvoljava da učestvuju u programu.
6. **PODNOŠENJE PROJEKTNIH PREDLOGA**

Podneseni projektni predlog mora da se bavi „rešavanjem problema u oblasti ljudskih prava“ (pročitajte poglavlje USLOVI I OČEKIVANJA OD STIPENDIJE) i da pokaže da sadrži originalan pristup istraživanju i izveštavanju/proizvodnji aspekata na ovu temu.

Aplikanti bi trebalo da

1. Popune prijavni formular.
2. Prilože druga dokumenta koja su navedena u prijavnom formularu, kao što su informacije o obrazovnom profilu, profesionalnim veštinama, pismu dozvole od trenutnog poslodavca i karijerske ambicije.

Sva pitanja u vezi sa detaljima stipendije ili pripreme dokumenata za aplikaciju mogu se poslati na: kosovotwopointzero@gmail.com do 17. aprila 2018. najkasnije, sa naslovom „HRJ Fellowship Questions“.

1. **EVALUACIJA APLIKACIJE**

Partneri u provođenju programa, te dva spoljna stručnjaka iz oblasti medija i novinarstva, sastavili su Komisiju za evaluaciju koja je odgovorna za procenu aplikacije, a na osnovu kriterijuma koji su navedeni u Programskim elementima.

1. **KAKO DA SE PRIJAVITE**

Predlozi za stipendisanje moraju da se podnesu uz popunjavanje prijavnog formulara Stipendije Kosova 2.0 za novinare koji izveštavaju oljudskim pravima.

Molimo vas da popunite prijavni formular što je jasnije moguće.

Aplikacija mora da se podnese na albanskom, srpskom i engleskom.

**Rok za apliciranje je ponoć (24:00) 25. aprila 2018.**

Završene aplikacije bi trebalo poslati u elektronskim fajlovima na: kosovotwopointzero@gmail.com sa naslovom „HRJ Fellowship Application“,

ili

poštom na:

Kosovo 2.0

Ulica Rustem Statovci 50-1

10000, Priština, Kosovo.